**Facilități fiscale introduse prin OUG nr. 84 din 16 noiembrie 2016**

**pentru cheltuielile efectuate de operatorii economici pentru organizarea şi desfăşurarea învăţământului profesional şi tehnic**

Prin completările la Codul fiscal introduse de OUG 84/2016 și potrivit reglementărilor legale din domeniul educaţiei naţionale, operatorii economici și elevii beneficiază de urmatoarele facilități fiscale:

**Faciilități fiscale pentru firme - deductibilitatea cheltuielilor:**

* agenții economici își **pot deduce din venitul impozabil cheltuielile** **efectuate** în baza contractelor încheiate cu unitățile de învățământ **pentru organizarea şi desfăşurarea învăţământului profesional şi tehnic**[[1]](#footnote-1),[[2]](#footnote-2)
* agenții economici își recuperează din punct de vedere fiscal, prin **deducerea amortizării**, cheltuielile aferente cu ***mijloacele fixe și investițiile***, efectuate în baza contractelor încheiate cu unitățile de învățământ, pentru organizarea şi desfăşurarea învăţământului profesional şi tehnic[[3]](#footnote-3).
* **deductibilitatea cheltuielilor efectuate** în baza contractelor încheiate cu unitățile de învățământpentru organizarea şi desfăşurarea învăţământului profesional şi tehnic ***se aplică și în cazul activităților independente***[[4]](#footnote-4)

**Faciilități fiscale pentru elevi:**

* neimpozitarea burselor, premiilor şi altor drepturi sub formă de cazare, masă, transport, echipamente de lucru/protecţie şi altele asemenea *primite de elevi* **pe parcursul învăţământului profesional şi tehnic,** *potrivit reglementărilor legale din domeniul educaţiei naţionale*[[5]](#footnote-5).

**N.B.** Categoriile de cheltuieli pentru operatorii economici, pentru organizarea şi desfăşurarea învăţământului profesional şi tehnic, pot fi[[6]](#footnote-6):

a) cheltuieli cu organizarea procesului de învăţământ, şi anume; cheltuieli efectuate pentru elevi, precum: burse şi premii oferite elevilor, echipamente de lucru/protecţie, transport, masă, cazare pe parcursul pregătirii practice la operatorul economic, alte facilităţi oferite acestora, respectiv cheltuieli cu securitatea şi sănătatea în muncă şi analize medicale obligatorii (în funcţie de domeniul de activitate), cheltuieli pentru asigurări de răspundere civilă în cazul unor eventuale accidente, daune sau vătămări corporale generate în timpul pregătirii practice la operatorul economic etc., cheltuieli materiale pentru susţinerea activităţilor desfăşurate pe parcursul pregătirii practice la operatorul economic, reprezentând rechizite, cărţi de specialitate, auxiliare didactice, softuri educaţionale, costuri legate de evaluarea şi certificarea elevilor, materii prime şi materiale consumabile şi alte cheltuieli de acest tip, cheltuieli aferente achiziţiei, punerii în funcţiune şi exploatării mijloacelor fixe utilizate la operatorul economic pe parcursul pregătirii practice a elevilor, cheltuieli aferente salarizării şi pregătirii personalului propriu al operatorilor economici (tutori, formatori) pentru pregătirea practică a elevilor, cheltuieli aferente pregătirii şi sprijinirii cadrelor didactice din unitatea de învăţământ parteneră, precum şi sumele plătite direct cadrelor didactice în baza unor contracte încheiate în condiţiile legii cu operatorul sau operatorii economici pentru alte activităţi decât cele prevăzute în norma didactică;

b) cheltuieli de investiţii în spaţii de învăţământ existente sau nou-edificate, precum şi în echipamente de natura mijloacelor fixe achiziţionate şi puse în funcţiune pentru a fi utilizate în vederea pregătirii elevilor realizate în unitatea de învăţământ."

1. V. alin. (9) introdus la art. 25 din Codul Fisca (CF) - pct. 7 din OUG 84/2016 [↑](#footnote-ref-1)
2. Art. 32, alin. (5) din LEN nr.1/2011, cu modificările și completările din OUG 81/2016 (pct. 5) [↑](#footnote-ref-2)
3. V. lit. h) și lit. i) introduse la art. 28 alin. (3) din CF - pct. 8 din OUG 84/2016 [↑](#footnote-ref-3)
4. V. alin. 41) introdus la art. 68 din CF - pct. 12 din OUG 84/2016 [↑](#footnote-ref-4)
5. V. lit. o1) introdusă la art. 62 din CF - pct. 11 din OUG 84/2016 [↑](#footnote-ref-5)
6. Art. 102, alin. (3) din LEN nr.1/2011, cu modificările și completările din OUG 81/2016 (pct. 20) [↑](#footnote-ref-6)